**Lada Samara** je automobil nižšej strednej triedy, ktorý v rokoch 1984 až 2013 vyrábala ruská automobilka Lada. Jej predchodcom bol VAZ 2107 a nástupcom Lada 2110. Dnešná verzia je síce modernizovaná, ale po stránke dizajnu skôr stále zapadá medzi vozy z počiatku 90. rokov 20. storočia.

Opis
----

Lada Forma (Samara sedan)
Meno Samara bolo použité pre export, ide sa o meno ruského mesta. V Rusku sa model volal Sputnik. Samara bola prvá Lada, ktorá nepoužívala karosériu vychádzajúcu z vozidla Fiat 124. Dizajn bol modernejší, hranatý. Okrem sedanu sa vyrábal aj troj alebo od roku 1988 päťdverový hatchback. Sedan mal objem batožinového priestoru 425l a hatchback 330l. Lada chcela sa Samarou preraziť na západný trh. Vozidlo malo byť spoľahlivé, robustné a za nízku cenu. Okrem Ruska sa vyrábala aj vo fínskom Uusikaupunki, v závode Valmet Automotive plant.

Motory
------

* 1,1 – 39 kW
* 1,3 – 48 kW
* 1,5 – 55 kW
* 1,5i – 52 kW
* 1.6 8V 59,5 kW plniace Euro III

Súťažná verzia
--------------

Automobily Lada Samara sa pravidelne zúčastňovali rely v skupine A. Tieto špeciály poháňal motor s objemom 1 500 cm³, ktorý dosahoval výkon 73 kW. Automobily mali päťstupňovú prevodovku. V Česku tento automobil nasadzoval Agroteam Slušovice a v domácich majstrovstvách s ním štartovala posádka Pavel Malý a Pavel Bečka.

### Lada Samara Eva

Lada Samara Eva bol rallye špeciál určený pre skupinu B. Prvý prototyp bol videný na Sojuz rallye v roku 1985. Prvý prototyp mal pohon všetkých kolies prevzatý z vozu Lada Niva a motor bol umiestnený uprostred. Veliteľom projektu bol údajne Stasys Brundza. S pôvodným typom Samara mal zhodné len čelné sklo a bočné dvere. Voz mal pevný pilotný priestor a laminátový odklopný predok, ktorý ukrýval náhradné koleso. Jeden z prototypov bol poháňaný motorom Porsche, inak automobilka vyvíjala šestnásťventilový motor s rozvodom DOHC s objemom 1 860 cm³ preplňovaný turbodúchadlom, ktorý dosahoval výkon 300 koní. Voz neštartoval na žiadnej medzinárodnej súťaži. Zúčastnil sa len Rallye 1000 jazier 1986 a Acropolis rallye 1986 ako predjazdec. 

### Lada Samara S-Preto

Išlo o ďalšiu evolúciu typu Eva. Voz bol vyvíjaný pre preteky v skupine S, ktorá ale nikdy nevznikla.

### Lada Samara T3

Tento typ vychádzal zo špecifikácie S-Preto, ale bol pripravený pre preteky Rely Dakar. Poháňal ju motor Porsche o objeme 3,6 litra a výkonom 400 koní. Na Rely Dakar 1990 bol jeden voz siedmy a na Rely Dakar 1991 piaty. Víťazstvo vybojoval na Rallye Faraónov.

Koniec výroby
-------------

Koncom roka 2013 bola definitívne ukončená v Iževskom automobilovom závode výroba značky Lada Samara.

Referencie
----------

1. ↑   *Ao"Азия Авто"* [online]. Aziaavto.kz, [cit. 2012-02-18]. Dostupné online.
2. ↑   *1987 VAZ Lada Samara 1500 technical specifications* [online]. carfolio.com. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Lada Samara**

Externé odkazy
--------------

* Fanweb
* Lada Samara EVA

Zdroj
-----

*Tento článok je čiastočný alebo úplný preklad článku Lada Samara na českej Wikipédii.*

| Lada, značka AvtoVAZ, modely od roku 1970 do súčasnosti |
| --- |
| **Typ** | 1970 | 1980 | 1990 | 2000 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil |  |  | Oka |  |
| Malý automobil |  |  |  |  | Kalina | Kalina |
|  |  |  |  |  | Granta |
| Nižšia stredná trieda | 1200/1300 |  |  |  |  |
|  | 1500 |  |  |  |
|  | 1600 |  |  |
|  | Riva/Nova (2105, 2105, 2107) | Largus |
|  |  | Samara/Sputnik | Samara |  |
|  |  |  | 110 / 111 / 112 |  |
|  |  |  |  | Priora | Vesta |
| Minivan |  |  |  | Nadezhda |  |  |
| Off-road |  | Niva / 4x4 | Taiga |